Document ID: 31991R1118

ΚΑΝΟΝΙΣΜΟΣ ( ΕΟΚ ) αριθ . 1118/91 ΤΗΣ ΕΠΙΤΡΟΠΗΣ της 23ης Απριλίου 1991 για την τροποποίηση των ποσοτικών ορίων που καθορίζονται με τον κανονισμό ( ΕΟΚ ) αριθ . 4136/86 του Συμβουλίου περί του κοινού καθεστώτος εισαγωγών ορισμένων κλωστοϋφαντουργικών προϊόντων κατασκευής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τον κανονισμό ( ΕΟΚ ) αριθ . 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 71/91 ( 2 ), και ιδίως το άρθρο 17,
Εκτιμώντας :
ότι, ενόψει της ολοκλήρωσης των αναγκαίων διαδικασιών για την εφαρμογή τους, οι συμφωνίες μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας, της Δημοκρατίας της Ουγγαρίας και της Ομοσπονδιακής Δημοκρατίας της Τσεχοσλοβακίας σχετικά με τα κλωστοϋφαντουργικά προϊόντα, οι οποίες μονογράφησαν στις 27 Ιουνίου 1986, στις 11 Ιουλίου 1986 και στις 19 Ιουνίου 1986 αντίστοιχα, ισχύουν προσωρινά από την 1η Ιανουαρίου 1987, με βάση, όσον αφορά την Κοινότητα, τις αποφάσεις 87/300/ΕΟΚ ( 3 ), 87/549/ΕΟΚ ( 4 ), 87/498/ΕΟΚ (5 ) του Συμβουλίου αντίστοιχα -
ότι οι συμφωνίες προβλέπουν τη δυνατότητα επανεξέτασης των ποσοτικών ρυθμίσεων -
ότι η Πολωνία, η Ουγγαρία και η Τσεχοσλοβακία έχουν δεχθεί τις προσφορές της Κοινότητας όσον αφορά τη βελτίωση της πρόσβασης στην κοινοτική αγορά με βάση συγκεκριμένες αιτήσεις των εν λόγω χωρών στο πλαίσιο του προγράμματος δράσης Phare καθώς επίσης ότι έχει ήδη συμφωνηθεί στα συμφωνημένα πρακτικά, της 19ης Μαρτίου 1990 για την Πολωνία, της 21ης Μαρτίου για την Ουγγαρία και της 30ής Οκτωβρίου 1990 για την Τσεχοσλοβακία, να αυξηθούν τα ποσοτικά όρια ΕΟΚ για το 1990 και το 1991, όσον αφορά ορισμένες κατηγορίες του παραρτήματος ΙΙ, καθεμιάς από τις συμφωνίες που αναφέρονται ανωτέρω -
ότι τα εν λόγω συμφωνημένα πρακτικά ισχύουν προσωρινά από τις 15 Απριλίου 1990 για την Πολωνία και την Ουγγαρία και από τις 15 Νοεμβρίου 1990 για την Τσεχοσλοβακία, με βάση, όσον αφορά την Κοινότητα, τις αποφάσεις 90/508/ΕΟΚ ( 6 ), 90/509/ΕΟΚ ( 7 ) και 91/20/ΕΟΚ ( 8 ) του Συμβουλίου -
ότι, κατά συνέπεια, είναι σκόπιμο να τροποποιηθούν τα ποσοτικά όρια όσον αφορά ορισμένες κατηγορίες των παραρτημάτων III και IV του κανονισμού ( ΕΟΚ) αριθ . 4136/86 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Τα ποσοτικά όρια όσον αφορά ορισμένες κατηγορίες των παραρτημάτων III και IV του κανονισμού ( ΕΟΚ ) αριθ . 4136/86 τροποποιούνται, όσον αφορά την Πολωνία, την Ουγγαρία και την Τσεχοσλοβακία, σύμφωνα με το παράρτημα του παρόντος κανονισμού . Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από τις 15 Απριλίου 1990 για την Πολωνία και την Ουγγαρία και από τις 15 Νοεμβρίου 1990 για την Τσεχοσλοβακία . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 23 Απριλίου 1991 .

Labels: 3
18
1